Pressemøde med Seier Capital klokken 12

Rigmanden og investoren Lars Seier Christensen afholder klokken 12:00 pressemøde på Campus Vejle med offentliggørelsen af et nyt projekt under Seier Capital.

Det kunne meget vel ligne, at den succesfulde rigmand Lars Seier Christensen er på vej ind i eSport. Klokken 12:00 har Seier Capital inviteret til pressemøde på Campus Vejle Sportscollege, der har deres egen eSport-linje.

Dust2.dk er inviteret til pressemødet, så spekulationerne omkring offentliggørelse af hans næste cykelprojekt er langsomt blevet skudt i graven. Til gengæld spekuleres der i, om Lars Seier Christensen vil lave sit eget eSport projekt, eller om han muligvis vil gå ind i et eksisterende.

Mulighederne er mange, og derfor har Dust2.dk en mand på stedet, så vi hurtigst muligt kan fortælle jer, hvad det er præcis kommer til at handle om. Ind til videre må vi vente i tålmodighed.